ایرک وون ڈانیکن

**ایرک وون ڈانیکن** (  14 اپریل 1935ء -10جنوری 2026ء ) ایک سوئس مصنف تھے، جو سال 1965ء میں لکھی گئی تاب چیریٹس آف دی گاڈز سے پہچانے جاتے ہیں۔ ایرک وون ڈانیکن کی کتب قدیم عہد میں غیر ارضی خلانورد کے اثرات پر مبنی نظریات پر مشتمل ہوتی ہیں، ان کی 26 کے قریب کتابیں 32 زبانوں میں ترجمہ ہو چکی ہیں اور مجموعی طور پر 6 کروڑ 30 لاکھ کاپیاں فروخت ہو چکی ہیں۔

## ابتدائی زندگی
ایرک وون ڈانیکن، زوفنجین آراگاؤ، سوئٹزرلینڈ کے ایک کٹر کیتھولک گھرانے میں پیدا ہوئے، ابتدائی تعلیم کیتھولک سینٹ مائیکل اسکول فرائی برگ سے حاصل کی۔ بچپن سے ہی ایرک وون ڈانیکن نے مذہبی تعلیمات کی بجائے خلاء اور اڑن طشتریوں کے متعلق دلچسپی تھی۔ 19 سال کی عمر میں، وون ڈانیکن چوری کے الزام میں چار ماہ کے لیے معطل رہے اور بعد میں اسکول سے نکال دیے گئے۔ پھر وہ ایک سوئس ہوٹل مالک کے شاگرد بن گئے۔ مصر میں جانے کے بعد، وہ دھوکا دہی اور غبن کے الزام میں بھی سزا دی گئی۔

اس کے بعد وہ، ڈیووس، سوئٹزرلینڈ میں ہوٹل روزن ہوگل کے مینیجر بن گئے، اس دوران رات گئے وہ اپنی کتاب چیریٹس آف دی گاڈز (دیوتاؤں کی رتھیں) پر کام کرتے رہے، دسمبر 1964 میں، ایرک وون ڈینیکن نے جرمن کینیڈین مجلہ آودک ڈیر نورڈویسٹن کے لیے ایک مضمون ("کیا ہمارے آباواجداد خلا کی طرف سے آئے تھے؟")لکھا۔ چیریٹس آف دی گاڈز (دیوتاؤں کی رتھیں) اوائل 1967 ء میں ایک پبلیشر کی طرف سے قبول کر لیا اور مارچ 1968 میں چھپا تھا۔
نومبر 1968 میں ایرک وون ڈینیکن کو 12 سال کے دوران بینک سے لیے ایک لاکھ تیس ہزار ڈالر قرضہ کی عدم ادائیگی پر دھوکا دہی کے الزام میں گرفتار کیا گیا۔ یہ پیسے انھوں نے اپنی کتاب کی تحقیق کے لیے غیر ملکی اسفار میں خرچ کیے تھے، ان کا ارادہ بدنیتی پر مبنی نہیں تھا بلکہ کریڈٹ کارڈ ادارے غلطی پر تھے۔ انھیں ایک ڈیڑھ سال قید اور 3،000 فرانکس جرمانہ کی سزا سنائی گئی لیکن وہ جلد ہی رہا ہو گئے۔ ان کی پہلی کتاب، چیریٹس آف دی گاڈز (دیوتاؤں کی رتھیں)، ان کے مقدمے کی سماعت کے وقت شائع ہوئی اور اس کی فروخت میں ملنے والی رقم نے ان کا قرض ادا کر دیا اور وون ڈٖانیکن نے جیل میں اپنی دوسری کتاب لکھنا شروع کی۔ رہا ہونے کے بعد انھوں نے ہوٹلنگ کا بزنس چھوڑ دیا اور مستقل طور پر ایک مصنف بن گئے۔

## بحیثیت مصنف
ایرک وون ڈانیکن کی کتب قدیم عہد میں غیر ارضی خلانورد کے اثرات پر مبنی نظریات پر مشتمل ہوتی ہیں، ان کی 26 کے قریب کتابیں 32 زبانوں میں ترجمہ ہو چکی ہیں اور مجموعی طور پر 6 کروڑ 30 لاکھ کاپیاں فروخت ہو چکی ہیں
### کتب
*۔ چیریٹس آف دی گاڈز (دیوتاؤں کی رتھیں)۔ سن اشاعت: 1969ء۔ سووینئر پریس لمیٹڈ
*۔ ریٹرن ٹو دی اسٹار (ستاروں کی جانب واپسی)۔ سن اشاعت: 1970ء۔ سووینئر پریس لمیٹڈ
*۔ گاڈز فرام آؤٹر اسپیس (بیرونِ خلاء کے دیوتا)۔ سن اشاعت: 1972ء۔ بینتھم (ریٹرن ٹو دی اسٹار کا ترمیمی ایڈیشن)
*۔ دی گولڈ آف دی گاڈز (دیوتاؤں کا سونا)۔ سن اشاعت: 1973ء۔ سووینئر پریس لمیٹڈ
*۔ میراکلز آف دی گاڈز۔ (دیوتاؤں کے کرشمے)۔ سن اشاعت: 1975ء۔ سووینئر پریس لمیٹڈ
*۔ ان دی سرچ آف اینشنٹ گاڈز۔ (قدیم دیوتاؤں کی تلاش میں)۔ سن اشاعت: 1976ء۔ کورگی بکس
*۔ اکارڈنگ ٹو دی ایویڈینس۔ (ٹبوت کے مطابق)۔ سن اشاعت: 1977ء۔ سووینئر پریس لمیٹڈ
*۔ سائنز آف دی گاڈز۔ (دیوتاؤں کی نشانیاں)۔ سن اشاعت: 1980ء۔ کورگی بکس

## حوالہ جات

زمرہ:بیسویں صدی کے سوئس مصنفین
زمرہ:بیسویں صدی کے مجرمین
زمرہ:جرمن زبان کے مصنفین
زمرہ:دھوکا دہی کے مرتکب افراد
زمرہ:سوئٹزرلینڈ کے قیدی اور زیر حراست افراد
زمرہ:سوئس ادب
زمرہ:سوئس زیر حراست اور قیدی شخصیات
زمرہ:سوئس شخصیات
زمرہ:سوئس مصنفین
زمرہ:سوئس مضمون نگار
زمرہ:سوئس ناول نگار
زمرہ:غیر افسانوی ادب
زمرہ:غیرموجود آئی ایس بی این کے ساتھ صفحات
زمرہ:کاذب قدامت پسندی
زمرہ:کاذب مؤرخین
زمرہ:14 اپریل کی پیدائشیں
زمرہ:1935ء کی پیدائشیں

زمرہ:2026ء کی وفیات
زمرہ:بیسویں صدی کے رومن کیتھولک
زمرہ:اکیسویں صدی کے سوئس مصنفین